ซีพีเอ็น ปักหมุด เซ็นทรัล ภูเก็ต จุดหมายปลายทางการท่องเที่ยวของโลก
ตลอดช่วงปีที่ผ่านมา เซ็นทรัลพัฒนา เป็นผู้นำในการสร้างสรรค์ศูนย์การค้าทุกทำเลศักยภาพทั่วประเทศ เพื่อรองรับโอกาสการเติบโตของเศรษฐกิจและสร้างความเจริญในฐานะศูนย์กลางการใช้ชีวิตและไลฟ์สไตล์ทันสมัยของที่แห่งนั้นที่ไปตั้งอยู่,ในวันนี้เตรียมปักหมุดหมายใหม่ที่แสดงศักยภาพความเป็น Global Player ของซีพีเอ็น ด้วยการเปิดตัวโครงการระดับโลก เซ็นทรัล ภูเก็ต The Worlds Must Visit Destination in Thailand เพื่อเป็นจุดหมายปลายทางการท่องเที่ยวของโลก ตอบรับเทรนด์ไลฟ์สไตล์ในแบบ Luxury และ Leisure ที่จะเติมเต็มให้เมืองท่องเที่ยวระดับโลกอย่างภูเก็ตสมบูรณ์แบบและครบครัน เทียบเท่าเมืองตากอากาศชายทะเลของโลก,ซึ่งสอดคล้องกับวิสัยทัศน์ใหม่ในการขับเคลื่อนธุรกิจของซีพีเอ็น สู่ยุคใหม่ของธุรกิจค้าปลีก ภายใน 5 ปีจากนี้ ภายใต้แนวคิด Co-Create Center of Life ที่จะสะท้อนความเป็นผู้นำเทรนด์ในการบุกเบิกและรับมือกับความท้าทาย เพื่อสร้างโอกาสใหม่ๆ ในการต่อยอดความแข็งแกร่ง รวมทั้งเพิ่มมูลค่าให้กับธุรกิจสามารถเติบโตได้มากยิ่งขึ้น,ซีพีเอ็นจึงได้เดินหน้า เตรียมเปิดยิ่งใหญ่ศูนย์การค้าเซ็นทรัล ภูเก็ต เพื่อสร้างปรากฏการณ์ระดับโลก ภายใต้แนวคิด The World Comes to Play ใจกลางภูเก็ต ด้วยมูลค่าลงทุนรวมทั้งโครงการกว่า 20,000 ล้านบาท ประกอบด้วย ศูนย์การค้า และ Tourist Attraction ระดับโลก พร้อมแผนต่อเนื่องในการพัฒนาศูนย์ประชุมขนาดใหญ่ระดับภูมิภาคและนานาชาติ และโรงแรมมาตรฐานระดับโลก เติมเต็มประสบการณ์ช็อปปิ้งและไลฟ์สไตล์ให้เมืองภูเก็ตเป็นเมืองตากอากาศชายทะเลที่ครบและสมบูรณ์แบบเทียบเท่าเมืองดังระดับโลก อาทิ ริเวียร่า, ไมอามี, ฮาวาย หนุนนโยบายภาครัฐให้ภูเก็ตเป็นซุปเปอร์คลัสเตอร์ และสมาร์ทซิตี้ โดยเซ็นทรัล ภูเก็ตจะจัดงานเปิดตัวด้วยโชว์ระดับโลกในวันที่ 10 กันยายน 2561 นี้,นายปรีชา เอกคุณากูล กรรมการผู้จัดการใหญ่และประธานคณะเจ้าหน้าที่บริหาร บมจ. เซ็นทรัลพัฒนา กล่าวว่า เซ็นทรัล ภูเก็ต ประกอบด้วยศูนย์การค้า 2 อาคารคือ Floresta เน้นกลุ่มนักท่องเที่ยวและลูกค้าที่นิยมการใช้ชีวิตแบบลักชัวรี ชื่นชอบการช็อปสินค้าแบรนด์เนม และเที่ยวชมแอทแทรกชันระดับโลก และ Festival จับกลุ่มลูกค้าครอบครัว ซึ่งเน้นการมาช็อปปิ้ง-ทานอาหาร-ชมภาพยนตร์ และ Tourist Attraction ระดับโลก,โดดเด่นด้วย World Class Attractions ที่จะเป็นทัวริสต์ไฮไลต์แห่งใหม่ของจังหวัดที่นักท่องเที่ยวพลาดไม่ได้ และเป็นหนึ่งในเช็กลิสต์ของนักท่องเที่ยวจากทั่วโลก อย่าง Tribhum (ไตรภูมิ) ประสบการณ์การผจญภัยเสมือนจริงแบบ 3D ในโลกแฟนตาซีวอล์กทรูแห่งแรกของโลก โดยจะเปิดให้บริการอย่างดเป็นทางการในเดือน ต.ค.61, Tales of Thailand จำลองบรรยากาศวิถีชีวิตความเป็นไทยในศูนย์การค้าที่ใหญ่ที่สุด และ Aquaria อควาเรียมรูปแบบใหม่ครั้งแรกในประเทศไทย เปิดให้บริการ ม.ค.62, พร้อมกับบริการเพื่อรองรับนักท่องเที่ยวจากทั่วโลก,ศูนย์การค้าเซ็นทรัล ภูเก็ต ตั้งอยู่บนพื้นที่ 111 ไร่ รวมพื้นที่โครงการ 400,000 ตารางเมตร บนทำเลศักยภาพแห่งอนาคต บนถนนวิชิตสงคราม หรือเขตเศรษฐกิจและการค้าแห่งใหม่ของภูเก็ต นับว่ามีพื้นที่ค้าปลีกใหญ่ที่สุดในภูเก็ตและภาคใต้ ตอบโจทย์คนท้องถิ่นและนักท่องเที่ยวได้อย่างครบวงจร ทั้งกลุ่มนักเดินทางท่องเที่ยวรุ่นใหม่ (FIT) กรุ๊ปทัวร์ และธุรกิจไมซ์ (MICE) ได้อย่างครบครันในที่เดียว พร้อมทั้งมีแผนที่จะพัฒนาศูนย์ประชุมขนาดใหญ่ระดับภูมิภาคและนานาชาติ รวมถึงโรงแรมมาตรฐานระดับโลก,สำหรับไฮไลต์ใน วันแกรนด์โอเพนนิ่ง 10 ก.ย.61 นี้ เตรียมพบกับโชว์ระดับโลกครั้งแรกในไทย Star Catcher จากคณะ Creativiva ประเทศแคนาดา งานแสดง Innovative Live Performance แบบผสมผสาน 360 องศา ผู้นำด้านการแสดงและออกแบบโชว์ ซึ่งเปิดแสดงมาแล้วทั่วโลก และพบกับ International Street Show ประกอบด้วย Bubble On Circus ศิลปินสร้างสรรค์ศิลปะจากฟองสบู่หลากหลายรูปแบบจากประเทศอิตาลี และ The Balloon Performer จาก อากิ เจ้าชายแห่งวงการลูกโป่งจากประเทศญี่ปุ่น,พร้อมเฉลิมฉลองการเปิดศูนย์ การค้าอย่างยิ่งใหญ่ พบการแสดงสุดพิเศษ The First Glorious Light of Phuket จุดกำเนิดแสงแห่งความสุขใจกลางภูเก็ต พบนักแสดงชื่อดัง โป๊บ ธนวรรธน์ และ เบลล่า ราณี และเตรียมพบการแสดงเทคนิคแสงสีสุดตระการตา The Sealumination ปรากฏการณ์แห่งท้องทะเลอันดามัน โดยเนรมิตบริเวณหน้าศูนย์การค้าระหว่างวันที่ 10-16 ก.ย.61,รวมถึงจะมีการจัดงานระดับโลกอย่างต่อเนื่องข้ามปี อาทิ Phuket International Music Festival และ Phuket International Countdown 2019 ครั้งแรกเพื่อเสริมให้ภูเก็ตเป็นจุดหมายปลายทางของการท่องเที่ยวเทศกาลปีใหม่ของผู้คนทั่วโลก และเป็นอีกหนึ่งแลนด์มาร์กการเคาต์ดาวน์ที่ทุกคนรอคอย.,วานิชหนุ่ม,wanich@thairath.co.th, 
เปิดตัวโครงการระดับโลก เซ็นทรัล ภูเก็ต The Worlds Must Visit Destination in Thailand เพื่อเป็นจุดหมายปลายทางการท่องเที่ยวของโลก ตอบรับเทรนด์ไลฟ์สไตล์ในแบบ Luxury และ Leisure
เซ็นทรัล ภูเก็ต,ซีพีเอ็น,เซ็นทรัล,ตลาดนัดหัวเขียว,วานิชหนุ่ม